নঈম নিজাম

নঈম নিজাম (জন্ম: ৫ নভেম্বর ১৯৬৫) বাংলাদেশের একজন সাংবাদিক যিনি বাংলাদেশের জনপ্রিয় দৈনিক বাংলাদেশ প্রতিদিনের সাবেক সম্পাদক। তিনি নিউজ টুয়েন্টি ফোর টেলিভিশনের সাবেক প্রধান নির্বাহী কর্মকর্তা।

 প্রাথমিক ও পারিবারিক জীবন 
নঈম নিজাম ৫ নভেম্বর ১৯৬৫ সালে কুমিল্লা জেলার নাঙ্গলকোটের জোড্ডা পশ্চিম ইউনিয়নের গোহারুয়া গ্রামের ভুঁইয়া বাড়িতে জন্মগ্রহণ করে। তার পিতার নাম মোখলেছুর রহমান ভুঁইয়া ও মাতার নাম ফাতেমা বেগম। তিনি ঢাকার তেজগাঁও কলেজ থেকে ১৯৮৭ সালে উচ্চমাধ্যমিক পরীক্ষায় অংশগ্রহণ করেন।

তার স্ত্রী ফরিদা ইয়াসমিন, বাংলাদেশের জাতীয় প্রেসক্লাবের প্রথম নারী সাধারণ সম্পাদক ও সভাপতি। এ দম্পতির এক ছেলে মাহির আবরার এবং এক কণ্যা নুজহাত পূর্ণতা। সন্তানদের দুই জনই যুক্তরাষ্ট্রে বিশ্ববিদ্যালয়ে লেখাপড়া করছেন।

কর্মজীবন
নঈম নিজাম ১৯৯৬ সালে কুমিল্লার নাঙ্গলকোটের হেসাখাল বাজারে প্রতিষ্ঠা করেন ''হেসাখাল নঈম নিজাম ডিগ্রী কলেজ''। কাজ করেছেন দৈনিক আজকের কাগজ, দৈনিক ভোরের কাগজ সহ একাধিক দৈনিকে। ২০০৬ সালে ব্যবস্থাপনা সম্পাদকের দায়িত্ব নেন ‘এসটিভি ইউএস’র। এটিএন বাংলা টেলিভিশনের প্রতিষ্ঠাতা বার্তা সম্পাদক ছিলেন নঈম নিজাম। পরবর্তীতে তিনি সেখানে প্রধান বার্তা সম্পাদকের দায়িত্ব পালন করেন। 

তিনি সেপ্টেম্বর ২০১৯ সালে বাংলাদেশের মুদ্রিত সংবাদপত্রগুলোর সম্পাদকদের একটি অংশের সংগঠন সম্পাদক পরিষদের সাধারণ সম্পাদক হয়েছিলেন। ২৮ জুলাই ২০২১ সালে তিনি সাধারণ সম্পাদক পদ থেকে পদত্যাগ করেন।

তিনি বাংলাদেশ প্রতিদিনের প্রধান সম্পাদক হিসেবে দায়িত্ব পালন করেছিলেন। টেলিভিশন স্টেশন নিউজ২৪ এবং রেডিও ক্যাপিটালের প্রধান নির্বাহী কর্মকর্তা (সিইও) হিসেবেও দায়িত্ব পালন করেন।

 গ্রন্থ 
নঈম নিজামে উল্লেখযোগ্য প্রকাশিত গ্রন্থের মধ্যে রয়েছে:-

 জেনারেল মইনকে বিদায় করেছিলেন প্রণব
 জ্যোতিষ বললেন ক্ষমতা গেলে মন্ত্রী জেলে
 ইলেকট্রনিক ও প্রিন্ট মিডিয়া সাংবাদিকতার কলাকৌশল
ওয়ান ইলেভেনে বঙ্গভবন ট্রাজেডি
বিডিআর বিদ্রোহ

তথ্যসূত্র

বিষয়শ্রেণী:১৯৬৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:কুমিল্লা জেলার ব্যক্তি
বিষয়শ্রেণী:তেজগাঁও কলেজের প্রাক্তন শিক্ষার্থী
বিষয়শ্রেণী:বাংলাদেশী সংবাদপত্র সম্পাদক
বিষয়শ্রেণী:বাংলাদেশী লেখক
বিষয়শ্রেণী:কুমিল্লার ব্যক্তি
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী